### Beslutning

Rita Toft, Åbjørn Frederiksen, Lucas Klausen og Abelone Dahl kunne tiltræde indstillingen i overensstemmelse med Magistratens anbefaling.
 Liva Karlsen og Tina Danielsen kunne ikke tiltræde indstillingen.
 Isabella Frandsen var forhindret i at deltage i udvalgets behandling af sagen.

Forslag til [adresse] med mål og strategier for parkeringsområdet, retningslinjer og vejledende normer for anlæg af parkeringspladser ved nybyggeri mm.

### Resumé

Med den aktuelle indstilling foreligger forslag til [adresse], der erstatter den eksisterende fra 2013.

 Den reviderede parkeringspolitik skal understøtte, at byen også i fremtiden vil være attraktiv for beboere, erhverv og besøgende.

 Parkeringspolitikken skal understøtte, at bilister med ærinde i [adresse] kan køre direkte til et parkeringsanlæg og derfra let gå til deres mål i [adresse]. Desuden skal den sikre bedre parkeringsforhold til beboere i [adresse]. Parkeringspolitikken skal desuden fastlægge normer for parkering af både biler og cykler ved nybyggeri.

 Midlerne er bl.a. øget beboerparkering og udvidelse af området for betalingsparkering, for at sikre ledig kapacitet. Der skal i områder med stor belastning på parkeringspladser sikres et rimeligt udbud af parkering, dels i de nye byudviklingsområder og dels i eksisterende boligområder.

 Parkeringspolitikken omfatter desuden særordninger til fordel for erhvervsdrivende samt el- og delebiler.

 Parkeringspolitikken har været drøftet med forskellige centrale interesser, som efterfølgende har haft mulighed for at komme med skriftlige synspunkter.

### Indstilling

Det indstilles:
 At 1)    ”Parkeringspolitik 2018” vedtages som grundlag for den kommende indsats på parkeringsområdet

 At 2)    Retningslinjer for anlæg af parkeringsarealer ved nybyggeri vedtages som vejledende administrationsgrundlag ved fastsættelse af parkeringskrav

 At 3)    Parkeringstaksterne ændres som beskrevet i bilag 8

 At 4)    Teknik og Miljø bemyndiges til at etablere beboerparkering i områderne som beskrevet og vist i bilag 6

 At 5)    Teknik og Miljø bemyndiges til at ændre eksisterende tidsbegrænsning til betalingsparkering som vist i bilag 6

 At 6)    høringsbidrag besvares som nærmere angivet i bilag 5

 At 7)    skitseret budget vedrørende parkering i perioden 2018-2021 tages til efterretning

 At 8)    Byrådet i år 1 og 3 i en byrådsperiode præsenteres for en Parkeringsredegørelse, der vurderer behovet for at tilpasse priserne og behovet for yderligere parkeringsanlæg

 At 9)    der afsættes årligt kr. 150.000 fra parkeringsindtægterne til parkeringsundersøgelser, adfærdstiltag mm.

 At 10)    Borgmesterens Afdeling og Teknik og Miljø gennemfører en analyse af de økonomiske konsekvenser ved at optage private fællesveje som offentlige jf. At) 4 og bilag 6. Hvis de samlede økonomiske fordele er entydige bemyndiges Teknik og Miljø til at optage private fællesveje som offentlige, såfremt de bliver en del af en parkeringszone / beboerparkeringsordning. Ellers vil byrådet skulle forholde sig til det på ny

 At 11)    ny Parkeringsbekendtgørelse for [adresse] godkendes revideret som beskrevet i bilag 10, og Teknik og Miljø bemyndiges til at sikre Politiets accept af denne

### Sagens forløb

15-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-12-2017 Magistraten
Fremsendes til [adresse] med bemærkning, at Magistraten i mødet den 18. december 2017 anbefaler, at byrådet tiltræder Magistratsafdelingen for Teknik og Miljøs indstilling af 12. december 2017.

 Ulf Nilsson, rådmand Birgit Klausen og Niels Ravn tog forbehold.

 Åse Lauritsen var forhindret i at deltage i sagens behandling.
 10-01-2018 [adresse]
Sagens behandling blev udsat  i byrådets møde den 10. januar 2018.
 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 26-02-2018 Teknisk Udvalg
Rita Toft, Åbjørn Frederiksen, Lucas Klausen og Abelone Dahl kunne tiltræde indstillingen i overensstemmelse med Magistratens anbefaling.
 Liva Karlsen og Tina Danielsen kunne ikke tiltræde indstillingen.
 Isabella Frandsen var forhindret i at deltage i udvalgets behandling af sagen.